Wille Särkkä

Wilhelm Gustaf (Wille Kustaa, W. K.) Särkkä (26. helmikuuta 1877 Suomenniemi – 18. huhtikuuta 1968 Lappeenranta) oli suomalainen maanviljeljä, kunnallisneuvos ja nuorsuomalaisten sekä Kansallisen Edistyspuolueen kansanedustaja. 

Särkän vanhemmat olivat maanviljelijä Wille Särkkä ja Anna Sofia Kiesilä. Särkkä oli maanviljelijänä Suomenniemellä ja hän oli myös palovakuutusyhtiön toimitusjohtajana. 

Särkkä oli kansanedustajana 1917–1929 ja 1930–1936 edustaen Viipurin läänin läntistä vaalipiiriä. Särkkä oli presidentin valitsijamiehenä vuosien 1925 ja 1931 presidentinvaaleissa. Hän oli Suomenniemen kunnanvaltuuston jäsenenä ja Suomenniemen kunnallislautakunnan esimiehenä. Särkkä kuului Paloapuyhdistysten jälleenvakuutusyhdistyksen johtokuntaan ja Suomi-yhtiön edustajistoon. Hän sai kunnallisneuvoksen arvon 1933.

Särkkä oli naimisissa vuodesta 1899 Amanda Loviisa Kurkelan kanssa.

Lähteet 

Kansanedustajat
Nuorsuomalaiset poliitikot
Kansallisen Edistyspuolueen poliitikot
Suomenniemen kunnanvaltuutetut
Viipurin läänin läntinen vaalipiiri
Vuonna 1877 syntyneet
Vuonna 1968 kuolleet